Oliver!

"Oliver!" on Lionel Barti 1960. aastal valminud muusikal. Muusikali süžee põhineb Charles Dickensi romaanil "Oliver Twist". Muusikal kanti esimest korda ette 1960. aastal Londonis West Endis. 1963. aastal kanti muusikal esimest korda ette Broadwayl ja 1963. aastal pälvis see Tony auhinna parima algupärase muusika kategoorias (Best Original Score).

Eestis on muusikal lavateed käinud kahel korral. Esmalt esietendus "Oliver!" Vanemuise teatris Ülo Vilimaa lavastuses 1993. aastal. Peaosades olid teiste seas Rolf Roosalu (Oliver Twist), Hannes Kaljujärv (Bill Sikes) ja Ülle Tinn (Nancy). 2003. aastal etendus muusikal Tallinna Linnahallis Georg Malviuse lavastuses. Peaosades olid Evelin Samuel ja Ele Millistfer (Nancy), Mait Malmsten (Bill Sikes) ning Aivar Tommingas (Fagin).

1968. aastal tehti muusikali põhjal samanimeline film.

Muusikalid